নিজস্ব প্রতিবেদন: কলেজে ভর্তির সময় টাকা নেওয়ার অভিযোগে কলকাতার ৪টি কলেজে তৃণমূল ছাত্র পরিষদের (টিএমসিপি) ইউনিট ভেঙে দেওয়া হল সংগঠনের তরফে। গুরুদাস, বিদ্যাসাগর, নর্থ সিটি এবং আনন্দমোহন কলেজের ইউনিট ভেঙে দেওয়া হয়েছে। জানা যাচ্ছে, ছাট্রদের থেকে টাকা নেওয়ার ব্যাপারে মূল অভিযুক্ত প্রাক্তনীরাই। প্রসঙ্গত, গত কয়েকদিন ধরেই কলেজে ভর্তির ক্ষেত্রে 'তোলাবাজি'র অভিযোগ উঠতে শুরু করেছে। এবিষয়ে পুলিসকে কড়া পদক্ষেপের নির্দেশ দিয়েছেন স্বয়ং মুখ্যমন্ত্রী। এরপরই সোমবার কলকাতার জয়পুরিয়া কলেজের প্রাক্তন জিএস তিতান সাহা গ্রেফতার হয়েছেন। ছাত্রদের থেকে তোলাবাজির ঘটনায় অভিযুক্ত হওয়ায় মঙ্গলবার কারণ দর্শাতে বলা হয়েছে সুরেন্দ্রনাথ কলেজের গ্রুপ-ডি কর্মী রাতুল ঘোষকে। আরও পড়ুন- ‘মুখ্যমন্ত্রীকে কেন হস্তক্ষেপ করতে হল?’ কলেজ ভর্তিতে অনিয়মে বিস্ফোরক সাধন